Diari Oficial de la Generalitat Valenciana


Sumari del DOGV 8211, del 12-01-2018 (2018/221)

RESOLUCIÓ de 9 de gener de 2018, del conseller d'Economia Sostenible, Sectors Productius, Comerç i Treball, per la qual es modifica la Resolució de 26 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes en matèria d'industrialització per a associacions empresarials industrials per a determinats sectors de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8211

Data del DOGV
:   12-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/221


Data del document
:   09-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 9 de gener de 2018, del conseller d'Economia Sostenible, Sectors Productius, Comerç i Treball, per la qual es modifica la Resolució de 26 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes en matèria d'industrialització per a associacions empresarials industrials per a determinats sectors de la Comunitat Valenciana. [2018/221]  
Publicada, amb data 28 de desembre de 2017 (DOGV 8200, 28.12.2017), la Resolució de 26 de desembre de 2017, del conseller d'Economia Sostenible, Sectors Productius, Comerç i Treball, per la qual s'efectua la convocatòria anticipada, per a l'exercici 2018, de les ajudes en matèria d'industrialització per a associacions empresarials industrials dels sectors del calçat, ceràmic, metall-mecànic, tèxtil, joguet, marbre, fusta - moble i il·luminació, químic, automoció i plàstic de la Comunitat Valenciana, dins de la primera fase d'implantació del pla estratègic de la indústria valenciana, advertida l'omissió de determinada informació i atès l'interés social de la convocatòria, així com el temps necessari per a la seua tramitació, tot això obliga a modificar la resolució de la convocatòria, a fi de no fer-li perdre el seu objecte i finalitat.  
Amb aquest fi s'acorda la modificació del resolc cinqué de la referida resolució que establia el següent:  
«1. L'objectiu d'aquestes ajudes és recolzar les actuacions realitzades pel teixit associatiu de caràcter industrial de la Comunitat Valenciana, que milloren la competitivitat i la sostenibilitat econòmica, social i mediambiental de les empreses industrials de la Comunitat Valenciana. Seran en concret subvencionables totes o alguna de les següents actuacions, desenrotllades entre l'1 de gener i el 31 d'octubre de 2018, que s'emmarquen en alguna de les tipologies següents:  
1.1. Organització de programes de formació, trobades, seminaris i conferències destinats a fomentar la millora de la competitivitat i dels processos productius en el sector o en la indústria valenciana.  
1.2.. Actuacions de foment de l'ecoinnovació i l'economia circular en el sector o en la indústria valenciana.  
1.3. Actuacions que ajuden a la transformació del sector al model d'indústria 4.0.  
1.4. Actuacions que fomenten la competitivitat de les indústries del sector per mitjà de millores en l'eficiència energètica.  
2. El pressupost mínim subvencionable del projecte global d'actuacions serà de 9.000 euros, IVA exclòs. Les sol·licituds el pressupost mínim subvencionable total de les quals no abaste el dit import seran desestimades.»  
  
Ha de quedar redactat finalment de la manera següent:  
«1. L'objectiu d'aquestes ajudes és recolzar les actuacions realitzades pel teixit associatiu de caràcter industrial de la Comunitat Valenciana, que milloren la competitivitat i la sostenibilitat econòmica, social i mediambiental de les empreses industrials de la Comunitat Valenciana. Seran, en concret, subvencionables totes o alguna de les següents actuacions, realitzades entre l'1 de gener i el 31 d'octubre de 2018, que s'emmarquen en alguna de les tipologies següents:  
1.1. Organització de programes de formació, trobades, seminaris i conferències destinats a fomentar la millora de la competitivitat i dels processos productius en el sector o en la indústria valenciana.  
1.2.. Actuacions de foment de l'ecoinnovació i l'economia circular en el sector o en la indústria valenciana.  
1.3. Actuacions que ajuden a la transformació del sector al model d'indústria 4.0.  
1.4. Actuacions que fomenten la competitivitat de les indústries del sector per mitjà de millores en l'eficiència energètica.  
1.5. Participació agrupada en certàmens i activitats de promoció sectorial.  
2. El pressupost mínim subvencionable del projecte global d'actuacions serà de 9.000 euros, IVA exclòs. Les sol·licituds el pressupost mínim subvencionable total de les quals no abaste el dit import seran desestimades.»  
  
Així mateix, es procedeix a la modificació del resolc sisé, apartat 1.a de la referida resolució que establia el següent:  
«Col·laboracions externes, serveis tècnics, serveis professionals i serveis d'informació i difusió que siguen necessaris per al desenrotllament del projecte. No s'admetran despeses de personal propi de les associacions.»  
  
Havent de quedar redactat finalment de la manera següent:  
«Col·laboracions externes, serveis tècnics, serveis professionals i serveis d'informació i difusió que siguen necessaris per al desenrotllament del projecte. No s'admetran despeses de personal propi de les associacions o agrupacions empresarials innovadores. En els projectes de participació en certàmens s'admetran les despeses vinculades a l'organització i/o participació en el certamen o activitat de promoció exterior, excepte el lloguer de l'espai, en estar expressament exclòs aquest cost en les bases reguladores.»  
  
Així mateix, s'afig un nou annex normalitzat a presentar juntament amb la sol·licitud, de presentació preceptiva, per la qual cosa el resolc nové, apartat 3, de la resolució inclou la nova lletra següent:  
«h) Annex normalitzat de dades de l'actuació, en el que s'haurà d'omplir en tot cas el sector a què pertany, el tipus d'actuació entre les previstes en el resolc cinqué, el sumatori de totes les despeses que es consideren subvencionables, una denominació descriptiva del projecte d'inversió, així com la seua ubicació, concretant província i municipi.»  
  
  
Contra aquesta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictat, en el termini d'un mes a comptar des de l'endemà de la seua publicació, o bé, directament, un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos, a comptar de l'endemà de la seua publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 de gener de 2018.- El conseller d'Economia Sostenible, Sectors Productius, Comerç i Treball: Rafael Climent González.